เข้าไปทำความรู้จัก หยอดคำใบ้ บอกว่าคุณชอบเขา
หากคุณอยากคบหากับเพื่อนผู้ชายของคุณ นั่นแปลว่าคุณได้สร้างฐานที่มั่นคงของความสัมพันธ์แล้ว แต่ถ้าคุณยังไม่ได้เป็นเพื่อนกับเข้า การเข้าไปเป็นเพื่อนจะช่วยให้เขาเห็นว่าคุณชอบเขา ถ้าคุณไม่รู้จักชายคนนั้นเลยและเขาแทบจะไม่รู้ว่าคุณเป็นใคร ก็จะยากหน่อยสำหรับการทำให้เขารู้ถึงความรู้สึกจริงๆ ที่คุณมี นอกจากนั้นความเป็นเพื่อนจะทำให้เห็นถึงความเข้ากันไป ทำให้เขามีโอกาสเห็นว่าคุณวิเศษขนาดไหนในเวลาสบายๆ  เริ่มอย่างเป็นมิตร คุณไม่ควรชวนเขาไปเที่ยวหรือแสดงความคิดออกมาทันที ปล่อยไปสบายๆ และเริ่มทำตัวเป็นมิตรและสนุกสนานกับเขา ค่อยๆ เป็นเพื่อนกัน อย่าทำให้เขาอึดอัดด้วยการไปอยู่ใกล้ๆ ตลอดเวลา ค่อยๆ เพิ่มเวลาที่อยู่ด้วยกันมากขึ้นเรื่อยๆ อย่าให้เป็นเพื่อนจนกู่ไม่กลับ คุณควรจะเป็นเพื่อนของเขาแต่ไม่ควรพัฒนาไปเป็นเพื่อนสนิทซี้ปึ้ก เพราะมันจะคุณทั้งคู่จะรู้สึกแปลกๆ เมื่อเริ่มจะมีความสัมพันธ์ลึกซึ้ง หากคุณอยากทำความรู้สึกผู้ชายคนนี้ คุณควรเริ่มคุยกับเขาเกี่ยวกับสิ่งที่คุณทั้งสองคนที่เหมือนกัน ตั้งแต่เรื่องครอบครัวไปจนถึงทีมกีฬาที่ชอบ หากคุณไม่มีอะไรเหมือนกันมากนัก คุณก็จะได้เรียนรู้จากอีกฝ่ายและอาจจะลองทำสิ่งที่เขาชอบดู และถ้าหากคุณพอใจที่จะแอ๊บว่าคุณสนใจกีฬาที่เขาชอบมากๆ ก็ทำได้เช่นกัน  ผู้ชายส่วนใหญ่ชอบคุยเรื่องกีฬา หากคุณสองคนชอบทีมเดียวกันหรือกีฬาชนิดเดียวกัน คุณก็จะคุยกันได้ แต่ถ้าไม่ คุณอาจจะหาข้อมูลเกี่ยวกับทีมโปรดของเขาแล้วค่อยๆ คุยกับเขาดู ใช้ดนตรีในการสานสัมพันธ์ ลองดูว่าคุณมีวงที่ชอบเหมือนกันไหม หากไม่มีก็ลองขอคำแนะนำจากเขา เมื่อสนิทกันไปพอสมควรแล้ว คุณอาจจะไรท์ซีดีรวมเพลงโปรดของคุณเพื่อทำให้เขาสนใจก็ได้ คุยกันเรื่องครอบครัว คุยกันแบบสบายๆ พูดเรื่องพี่น้องหรือสัตว์เลี้ยงที่มีหรือเคยเลี้ยงตอนเด็กๆ ลองดูว่าคุณชอบอาหารประเภทเดียวกันไหม หากเขาเห็นว่าคุณชอบซูชิเหมือนกัน เขาอาจจะชวนคุณไปลองกินซูชิแถวๆบ้านคุณก็ได้ หาสิ่งที่คุณทั้งคู่หัวเราะไปกับมันได้ ไม่ว่าจะเป็นเรื่องที่คุณไม่มีเพื่อนคนเดียวกันหรือพูดถึงโปสเตอร์น่าสยดสยองหลังห้องเรียนเลข ไม่ว่าจะหัวเราะเรื่องอะไร คุณจะได้พัฒนาระดับความสัมพันธ์กับชายคนนั้นและทำให้เขาเห็นว่าอยู่กับคุณแล้วสนุกแค่ไหน  หากคุณเจอเรื่องที่คุณหัวเราะไปด้วยกันได้ คุณก็อาจจะเริ่มมีมุขตลกที่รู้กันสองคนและทำให้คุณใกล้ชิดกันมากขึ้น คุณอาจจะเจอเรื่องน่าหงุดหงิดเหมือนๆ กันที่คุณมานั่งขำได้ ถ้าเจอครูที่จู้จี้ขี้บ่นหรือคุณไม่ชอบนักร้องเพลงป๊อปคนเดียวกัน คุณก็จะมาหัวเราะขบขันไปด้วยกัน หนทางสู่หัวใจของชายหนุ่มก็คือต้องได้ใจเพื่อนของเขาก่อน ถ้าคุณทำให้เพื่อนๆ ของเขาชอบคุณได้ ก็เป็นไปได้มากว่าเขาจะชอบคุณเช่นกัน การออกไปเที่ยวกับเขาและทำดีกับเพื่อนๆ ของเขาจะให้เขาเห็นว่าคุณเจ๋งและเป็นมิตรกับทุกคน เขาจะเห็นอีกว่าคุณให้ความสนใจกับเขา เพราะถ้าคุณไม่แคร์เขาเลยคุณก็คงไม่แคร์เพื่อนเขา คุณควรจะทำความรู้จักเพื่อนๆ ของเขาแต่อย่าเข้าไป"วุ่นวาย" โดยเฉพาะช่วงเวลาแห่งเพื่อนๆ ของหนุ่มๆ เมื่อคุณรู้จักเขาในระดับหนึ่งแล้ว คุณอาจจะลองเสนอขับรถไปส่งเขาหรือไปซื้ออาหารกลางวันให้ หากเขาดูเหมือนว่าต้องการความช่วยเหลือ แต่ถ้าคุณทำแบบนั้นไม่ได้ ลองเสนอตัวช่วยถือของให้เขา มันอาจจะดูเป็นไมตรีเล็กๆ น้อยๆ แต่เขาจะเริ่มเห็นว่าคุณแคร์เขาจริงๆ แต่อย่าลืมว่าเขาก็ควรจะยื่นมือมาช่วยคุณบ้าง ความสัมพันธ์จะได้ไม่เป็นไปอยู่ฝ่ายเดียว  หากเขาขาดเรียน ช่วยจดโน้ตไว้ให้เขาหรืออาสาเอาโน้ตไปให้ หากคุณกำลังไปซื้อกาแฟระหว่างทางไปเจอเขา ลองถามว่าเขาอยากดื่มอะไรหรือเปล่า จำไว้ว่าอย่าทำให้มากเกินไป คุณยังไม่ใช่แฟนเขา ดังนั้นคุณไม่ควรอาสาซักผ้าหรือซื้อของกินของใช้ให้เขา ถ้าคุณสองคนเป็นเพื่อนกันมาสักพัก ไปเที่ยวกันบ่อยขึ้น ก็จะเป็นเรื่องธรรมดาที่จะขอเบอร์เขา คุณต้องนิ่งๆ ไว้และอย่าขอเบอร์เหมือนขอเขาออกเดท แค่บอกว่าขอเบอร์ไว้เผื่อส่งข้อความไปบอกว่าเพื่อนๆ จะเจอกันที่บาร์กี่โมง ส่งรายละเอียดงานปาร์ตี้ของคุณ หรืออะไรก็ตาม ถ้าเขาเป็นคนมารยาทดีอยู่แล้ว เขาก็จะไม่ปฏิเสธและไม่คิดว่าเป็นเรื่องแปลก  การได้เบอร์เขามาจะช่วยเพิ่มช่องทางการติดต่อให้กับคุณ ตอนนี้คุณก็เริ่มส่งข้อความคุยกันได้และสามารถพัฒนาความสัมพันธ์ไปอีกระดับ เมื่อคุณได้เบอร์เขามาแล้ว อย่าเป็นฝ่ายโทรหรือส่งข้อความอยู่ฝ่ายเดียว ทำให้เขารู้ว่าคุณชอบด้วยการพยายามแต่งตัวให้ดูดีเวลาอยู่ใกล้เขา คุณควรเป็นตัวของตัวเองแต่ใส่ใจกับทรงผม การแต่งหน้าและเสื้อผ้าให้มากขึ้น เขาจะได้สังเกตเห็นคุณ คุณไม่จำเป็นต้องใส่เดรสรัดรูปกับรองเท้าส้นสูงเวลาไปดูบอลกับเขา แต่ทำให้เขาเห็นว่าคุณใส่ใจในการแต่งตัวเวลาอยู่ใกล้เขา  อย่ากลัวที่จะแต่งเซ็กซี่นิดๆ ถ้าคุณมั่นใจกับรูปร่างก็อวดซักหน่อย ถ้าคุณไม่คุ้นเคยกับการแต่งหน้าหนักๆ คุณก็ไม่ควรไปแต่งเลียนแบบคนอื่นเพื่อทำให้เขาชอบ ลองทาลิปกลอสสักหน่อย หยิบมาทาต่อหน้าเขาเลย เขาจะได้สนใจที่ริมฝีปากของคุณมากขึ้น ร่างกายของคุณสามารถทำให้เขารู้ว่าคุณคิดกับเขาเกินเพื่อน เวลาคุยกับเขา หันตัวไปทางเขาและมองตาเขาไปด้วย เพื่อแสดงให้เห็นว่าเขามีความหมายสำหรับคุณ อย่าวอกแวกแล้วหันหนีไป หรือมองไปที่อื่น หรือแม้แต่ก้มเล่นโทรศัพท์  จับผมของคุณไปด้วยเวลาคุยกับเขา ทำให้เขาเห็นว่าคุณตื่นเต้นเวลาอยู่ใกล้ๆ เขา ละสายตาจากเขาบ้างแล้วก้มลงมองพื้น เขาจะเห็นว่าเขาทำให้คุณเขิน อย่าลืมยิ้ม เพราะจะทำให้เขาเห็นว่าคุณชื่นชมเขา ถึงแม้ว่าคุณจะยิ้มเพราะอะไรก็ไม่รู้ก็ตาม หันตัวของคุณไปทางเขาตลอดเวลา ถ้าคุณนั่งอยู่ ก็นั่งไขว้ขาไปทางเขา ไม่ใช่ไขว้ไปอีกทาง ถ้ายืนอยู่ก็หันไหล่ทั้งสองข้างไปทางเขา ยิ่งคุณจีบหนุ่มคนนั้น เขาก็จะรู้แน่นอนว่าคุณชอบเขา ลองหยอดๆ นิดๆ ก่อนแล้วค่อยทำให้ชัดเจนขึ้น มีหลายวิธีที่จะจีบเขาได้:  พูดเสียงเบาๆ เวลาคุยกับเขา ทำให้เขาโน้มตัวมาคุยกับคุณ ลองแกล้งแตะแขนเขาเบาๆ แกล้งเขา ทำตัวสนุกสนานทีเล่นทีจริงให้เขาเห็นว่าคุณสนใจ หัวเราะบ้าง ถ้าแม้เขาจะไม่ได้ตลกสักเท่าไหร่ หัวเราะเล็กน้อยให้เขาเห็นว่าคุณสนุกเวลาจีบกัน อย่าทำมากเกินไป จีบนิดๆ หน่อยๆ ก็พอ เมื่อคุณใกล้ชิดกับหนุ่มคนนั้น อย่ากลัวที่จะตีแขนหรือไหล่เขาเบาๆ เวลาเขาพูดอะไรตลกๆ คุณจับต้องตัวเขาได้เวลาแกล้งกันหรือทักทายกัน ถ้าทุกอย่างไปได้ดี การทำลายกำแพงนี้จะช่วยให้เขาเห็นว่าคุณอยากอยู่ใกล้เขา  ดูว่าเขาเองอยากแตะตัวคุณบ้างหรือเปล่า และดูว่าเขาไม่ได้อึดอัด หากคุณสนิทกัน และเพิ่งกลับมาจากไปวิ่งด้วยกันหรือเล่นกีฬา ลองอาสานวดให้เขา ถ้าเขาชอบคุณเขาจะตอบตกลง และเขาจะเห็นว่าคุณทำให้เขารู้สึกดี อาจจะยากสักหน่อยที่จะเอ่ยปากชมผู้ชายสักคนโดยไม่ให้ผิดสังเกตว่าคุณชอบเขา คุณไม่ต้องพูดว่า "โอ้โห คุณหล่อจัง" แต่คุณต้องให้เขารู้ว่าคุณชอบด้วยคำชมเล็กๆ น้อยๆ เช่น ถ้าเขาตัดผมมาใหม่ หรือใส่เสื้อตัวใหม่เอี่ยม ก็ลองบอกว่าเขาดูดี หรือถ้าเขาเก่งเลข หรือทำแซนด์วิชอร่อย ก็บอกไปว่าเขาเก่ง คุณอาจจะชมเรื่องที่เป็นบุคลิกของเขาก็ได้ คุณอาจจะบอกว่า "เธอ ตลกจัง รู้ไหม?” หรือ "คุณทำให้คนอื่นรู้สึกดีขึ้นได้ตลอดเลย" นี่ไม่ใช่การแสดงออกแบบเนียนๆ ว่าคุณชอบเขา แต่เป็นเล่ห์เหลี่ยม แค่ลองถามดูว่าเขาชอบใครหรือเปล่า หรือถามว่าเขาอยากมีแฟนแบบไหน ทำให้เขาเปิดใจและลองดูว่าเขาจะบอกคุณไหม แต่ต้องระวังหน่อยว่าเขาเห็นว่าคุณถามเพราะคุณอยากรู้จริงๆ ไม่ใช่เพราะคุณเป็นเพื่อนซี้ปึ้กที่จะคุยเรื่องชีวิตรักได้ แค่องพูดขึ้นมาผ่านๆ ว่าคุณอยากเดทกับใครสักคนและอยากมีแฟน แต่อย่าทำให้คุณดูสิ้นหวังมากจนคบกับใครแถวๆ นั้นก็ได้ ทำให้เขาเห็นว่าคุณทุ่มเทในความสัมพันธ์ คุณอาจจะทำตัวชัดเจนมากขึ้นและพูดถึงคุณสมบัติที่คุณอยากให้แฟนของคุณมี ลองบอกสักสองสามข้อที่จะทำให้เขาดูเป็นคนพิเศษ คุณสามารถทำให้ผู้ชายชวนคุณไปเที่ยวเพื่อบอกให้เขารู้ว่าคุณชอบ ลองพูดขึ้นมาเรื่องแผนวางไว้หรือพูดถึงตารางชีวิตคุณ รอให้เขาชวนคุณไปด้วยกันในเวลาว่าง คุณอาจจะพูดว่า "ยังไม่รู้จะไปไหนคืนพรุ่งนี้เลย แต่อยากหาอะไรสนุกๆ ทำ" และรอให้เขาตอบ คุณอาจจะอาศัยความสนใจที่คุณมีเหมือนๆ กันและใช้ให้เป็นประโยชน์ พูดถึงการแข่งกีฬาที่จะจัด หรือบอกว่าวงโปรดของคุณจะเล่นคอนเสิร์ตเร็วๆ นี้ ลองดูว่าเขาอยากไปไหม ถึงจะไม่มีวิธีแน่ชัดที่จะรู้ว่าผู้ชายคนนี้ชอบคุณเหมือนกันหรือเปล่า แต่ก็มีหลายสัญญาณที่คุณดูออกได้ว่าเขารู้สึกอย่างไร จะดีที่สุดถ้าคุณมั่นใจว่าเขามีแนวโน้มจะชอบคุณเช่นกัน ก่อนที่คุณจะเดินหน้าต่อและบอกความรู้สึกไป นี่คือวิธีที่จะดูว่าเขาคิดกับคุณมากกว่าเพื่อนหรือไม่:  ฟังสิ่งที่เขาพูด ลองดูว่าเขาชมคุณไม่ขาดปาก ถามคุณว่าคุณชอบใครหรือเปล่า หรือบอกคุณว่าเขาอยากมีใครสักคนไหม ดูสิ่งที่เขาทำ ถ้าเขาชอบคุณ เขาจะหาเรื่องไปเที่ยวกับคุณได้ตลอด พยายามโดนตัวคุณ หรือทำอะไรน่ารักๆ ให้ เช่น ซื้อข้าวกลางวันมาให้ สังเกตรูปลักษณ์ของเขา ถ้าเขาพิถีพิถันกับการแต่งตัวเป็นพิเศษเวลาที่รู้ว่าจะมาเจอคุณ ก็อาจจะแปลว่าเขาชอบคุณ ลองดูว่าเขาชวนคุณไปเที่ยวบ่อยไหม ถ้าเขาชวนคุณไปด้วยกันบ่อยๆ ถึงแม้จะไม่ใช่ไปเดทก็ตาม เขาอาจจะชอบคุณก็ได้ ถ้าการแสดงออกเฉยๆ ไม่ช่วยอะไร ก็คงจะถึงเวลาที่คุณจะต้องบอกความในใจออกไป เลือกเวลาและสถานที่ให้เหมาะ ให้คุณอยู่กันสองคนและไม่ตึงเครียด นิ่งไว้เวลาบอกเขาว่าคุณชอบเขา อย่าไปกดดันทั้งตัวเขาและตัวคุณเอง จากนั้นก็รอคำตอบ.  ทำตัวสบายๆ ถ้าเขาไม่รู้สึกเหมือนคุณ อย่างน้อยคุณก็จะรู้และไม่ต้องมากังวล เรียบง่ายเข้าไว้ อย่าทำตัวเยอะด้วยการพูดรัวๆ และบอกเขาไป 150 เหตุผลว่าทำไมคุณชอบเขามากเหลือเกิน ถ้าเขาชอบคุณ คุณอาจจะกอดเขาและทำให้เขาเห็นว่าคุณมีความสุข แล้วค่อยคุยกันเรื่องออกเดทหรือการพัฒนาความสัมพันธ์ไปอีกขั้น แต่ถ้าเขาไม่ได้คิดเหมือนคุณ ก็ไม่เป็นไร วางตัวเป็นผู้ใหญ่โดยไม่ฟูมฟายหรือโกรธเขาแค่เพราะเขาไม่คิดเหมือนกับคุณ  ถ้าสุดท้ายแล้วเขาชอบคุณ คุณค่อยมาขำกันเรื่องวิธีที่คุณพยายามทำให้เขารู้ว่าคุณชอบ ถ้าเขาไม่ชอบคุณ อย่าหมดหวัง จงภูมิใจในตัวเองที่รวบรวมความกล้าบอกเขาได้ และก้าวต่อไป
เข้าหาแบบเพื่อน. เริ่มด้วยการหาความสนใจที่เหมือนกัน. หัวเราะด้วยเรื่องเดียวกัน. ทำความรู้จักเพื่อนของเขา. เสนอความช่วยเหลืออย่างเป็นมิตร. ขอเบอร์เขา. ใส่ใจรูปลักษณ์ของตัวเอง. แสดงความรู้สึกด้วยภาษากาย. ลองจีบเขาดู. ทำลายกำแพงระหว่างคุณสองคน. เอ่ยคำชม. ถามว่าเขาชอบใครอยู่หรือเปล่า. บอกเขาว่าคุณเปิดใจที่จะมีแฟน. ทำให้เขาชวนคุณไปเที่ยว. ต้องมั่นใจว่าเขาก็ชอบคุณ. บอกเขาว่าคุณชอบเขา. วางตัวให้เหมาะสม.
https://www.wikihow.com/Show-a-Guy-That-You-Like-Him https://www.wikihow.com/Show-a-Guy-That-You-Like-Him https://www.wikihow.com/Show-a-Guy-That-You-Like-Him
Getting to Know Him Dropping Hints Telling Him that You Like Him